Tai Tuivasa

Tai Tuivasa (s. 16. maaliskuuta 1993 Sydney) on australialainen raskaansarjan vapaaottelija. Hän on otellut myös nyrkkeilyssä ja potkunyrkkeilyssä. Tuivasa on otellut UFC:ssä vuodesta 2017 alkaen ja on entinen AFC:n raskaansarjan mestari.

Vapaaottelu
Tuivasa aloitti vapaaottelun kotimaassaan Australiassa 2012. Hänen ensimmäinen ammattilaisottelu käytiin 6. heinäkuuta 2012 Sydneyssä ECC-organisaatiossa. Tuivasa voitti ottelun Simon Osbornea vastaan teknisellä tyrmäyksellä ensimmäisessä erässä. Hän siirtyi samana vuonna ottelemaan Gladiators Cage Fighting -organisaatioon, jossa Tuivasi voitti molemmat ottelunsa teknisellä tyrmäyksellä ensimmäisessä erässä. Ensin elokuussa Aaron Nieborakin ja marraskuussa Erik Nosan. Hän piti otteluiden jälkeen taukoa vapaaottelusta siirryttyään hetkellisesti nyrkkeilyn pariin.

Tuivasa palasi takaisin vapaaotteluun joulukuussa 2015, jolloin hän voitti Gul Pohatun teknisellä tyrmäyksellä 44 sekunnissa.

AFC ja raskaansarjan mestaruus (2016)
Tuivasa siirtyi pian voiton jälkeen Australian Fighting Championship -organisaatioon, jossa hän otteli heti ensimmäisessä ottelussaan raskaansarjan mestaruudesta. Ottelu käytiin 18. kesäkuuta 2016, jossa Tuivasa voitti Brandon Sololin tyrmäyksellä lyötyään vastustajaansa kyynärpäällä.

Tuivasa puolusti mestaruuttaan ensimmäisen kerran 15. lokakuuta 2016 James McSweeneyta vastaan. Hän voitti ottelun teknisellä tyrmäyksellä, kun McSweeneyn kulmamiehet heittivät pyyhkeen häkkiin.Welcome to the UFC: Tai Tuivasa and Nadia Kassem  bloodyelbow.com 14.11.2017 Viitattu 6.12.2020 

UFC (2017–)
Tuivasa allekirjoitti neljän ottelun sopimuksen UFC:n kanssa marraskuussa 2016. Hän kohtasi vuotta myöhemmin Sydneyssä marraskuussa 2017 ensimmäisessä ottelussaan Rashad Coulterin, joka otteli toista otteluaan UFC:ssä. Tuivasa voitti kamppailun tyrmäykseen johtaneella hyppypolvipotkulla ensimmäisen erän lopussa. Hänet palkittiin voitosta illan suoritus bonuksella.UFC Fight Night 121 Werdum Vs. Tybura Results: Bonus Winners, Highlights, Analysis, Attendance, Gate forbes.com 19.11.2017 Viitattu 6.12.2020 

Helmikuussa 2018 Tuivasa kohtasi Cyril Askerin, joka oli otellut UFC:ssä tilastolla 2–2. Ottelu käytiin Perthissä, Australiassa UFC 221 -tapahtumassa, jossa otteli myös hänen mentorinsa Mark Hunt. Tuivasa voitti ottelunsa teknisellä tyrmäyksellä ensimmäisen erän alussa.UFC 221 results: Tai Tuivasa destroys Cyril Asker with first-round TKO mmajunkie.usatoday.com 10.2.2018 Viitattu 6.12.2020  Kuukautta myöhemmin hän allekirjoitti UFC:n kanssa uuden neljän ottelun sopimuksen.Tai Tuivasa signs new four-fight contract with UFC mmafighting.com 21.3.2018 Viitattu 6.12.2020  Kesäkuussa Tuivasa kohtasi entisen UFC:n raskaansarjan mestarin Andrei Arlovskin UFC 225 -tapahtumassa. Hän voitti ottelun tuomariäänin (29–28, 29–28, 29–28).UFC 225 results: Tai Tuivasa bloodied, battered, but outslugs Andrei Arlovski over three rounds mmajunkie.usatoday.com 9.6.2018 Viitattu 6.12.2020  Tuivasa kohtasi vielä joulukuussa toisen UFC:n entisen raskaansarjan mestarin Junior dos Santosin. Ottelu käytiin UFC Fight Night: dos Santos vs. Tuivasa -tapahtumassa, joka oli samalla hänen ensimmäinen kerta illan pääotteluna. Tuivasa hävisi ottelun teknisellä tyrmäyksellä toisessa erässä, kun dos Santos löi häntä matolla, eikä Tuivasa puolustanut tarpeeksi itseään. Samalla päättyi hänen kymmenen ottelun voittoputki vapaaottelussa.UFC Adelaide Results: Junior Dos Santos Overwhelms Tai Tuivasa With Strikes lowkickmma.com 2.12.2018 Viitattu 6.12.2020 

Kesäkuussa 2019 Tuivasa kohtasi entisen Sambon maailmanmestarin Blagoy Ivanovin UFC 238 -tapahtumassa. Hän hävisi kamppailun tuomariäänin (28–29, 27–30, 27–30). Lokakuussa Tuivasa kohtasi Melbournessa toista otteluaan UFC:ssä käyneen Sergei Spivakin UFC 243 -tapahtumassa. Hän hävisi ottelun käsitriangelikuristuksella toisessa erässä. Tappion jälkeen Tuivasa vaihtoi seuraa American Kickboxing Academyyn kärsittyään kolme peräkkäistä tappiota.Tai Tuivasa started training at the AKA gym in California  khabibmcgregor.com Viitattu 6.12.2020 

Lokakuussa 2020 Tuivasa otteli Stefan Struvea vastaan Abu Dhabissa. Ottelu käytiin UFC 254 -tapahtumassa, jossa hän voitti ottelun tyrmäyksellä sekuntia ennen ensimmäisen erän loppua.UFC 254 Results: Tai Tuivasa Crumples Stefan Struve with Uppercut cagesidepress.com 24.10.2020 Viitattu 6.12.2020 

Nyrkkeily
Tuivasa otteli ensimmäisen ammattilaisottelunsa Olympic Park Sports Centressä joulukuussa 2013. Hän kohtasi Nathan McKayn, jonka Tuivasa voitti tyrmäyksellä kolmannessa erässä.Tai Tuivasa v Nathan McKay 13.12.2013 Viitattu 6.12.2020 

Huhtikuussa 2014 Tuivasa osallistui kahdeksan miehen turnaukseen, jossa hän voitti ensimmäisellä kierroksella Brett Smithin, joka hylättiin laittomasta lyönnistä. Toisella kierroksella Tuivasa voitti Willie Nasion teknisellä tyrmäyksellä ensimmäisessä erässä. Voiton myötä hän eteni loppuotteluun, jossa Tuivasa hävisi kolmieräisen mestaruusottelun Michael Kirbylle tuomariäänin.Michael Kirby v Tai Tuivasa boxrec.com 3.4.2014 Viitattu 6.12.2020 

Tuivasa osallistui toisen kerran nyrkkeilyturnaukseen Australiassa huhtikuussa 2016. Frank Bianco Cupissa hän otteli ensimmäisellä kierroksella ensimmäistä otteluaan käyneen Hamad Alloushia vastaan. Tuivasa voitti ottelun teknisellä tyrmäyksellä toisessa erässä. Seuraavalla kierroksella hän voitti David Tuitupoun tuomariäänin. Loppuottelussa Tuivasa kohtasi voittamattoman Demsey McKeanin, joka oli ennen turnausta voittanut Queenslandin osavaltion raskaansarjan mestaruuden. Tuivasa hävisi kolmieräisen mestaruusottelun tuomariäänin.Demsey McKean v Tai Tuivasa boxrec.com 15.4.2016 Viitattu 6.12.2020 

Saavutukset
Vapaaottelu
UFC
Illan suoritus (kerran, vs. Rashad Coulter)

AFC
Raskaansarjan mestaruus (kerran, puolusti kerran)

Nyrkkeily
Frank Bianco Cup
Toinen sija

Ammattilaisvapaaottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaTappio14–9 Tallison Teixeira Päätös (yksimielinen)UFC 3251. helmikuuta 202635:00  SydneyTappio 14–8 Jairzinho RozenstruikPäätös (hajaäänituomio)UFC 30518. elokuuta 2024 35:00 PerthTappio 14–7 Marcin Tybura Tekninen luovutus (takakuristus)UFC Fight Night: Tuivasa vs. Tybura17. maaliskuuta 2024 1 4:08 Las VegasTappio 14–6  Aleksandr VolkovLuovutus (Ezekiel kuristus)UFC 29310. syyskuuta 2023 2 4:37 SydneyTappio  14–5 Sergei Pavlovich Tyrmäys (lyönnit)UFC on ESPN: Thompson vs. Holland4. joulukuuta 2022 1 0:54 OrlandoTappio 14–4 Ciryl GaneTyrmäys (lyönnit)UFC Fight Night: Gane vs. Tuivasa3. syyskuuta 2022 3 4:23 PariisiBonuspalkkioVoitto 14–3 Derrick LewisTyrmäys (kyynärpää)UFC 27113. helmikuuta 2022 2 1:40 HoustonBonuspalkkio Voitto 13–3 Augusto SakaiTyrmäys (lyönnit)UFC 26912. joulukuuta 2021 2 0:26 Las VegasBonuspalkkio Voitto 12–3 Greg HardyTyrmäys (lyönnit)UFC 26411. heinäkuuta 2021 1 1:07 Las VegasBonuspalkkio Voitto 11–3 Harry HunsuckerTekninen tyrmäys (lyönnit)UFC on ESPN: Brunson vs. Holland21. maaliskuuta 2021 1 0:49 Las VegasVoitto 10–3 Stefan StruveTyrmäys (lyönnit)UFC 25424. lokakuuta 2020 1 4:59 Abu DhabiTappio 9–3 Serghei SpivacTekninen luovutus (käsikolmio)UFC 2436. lokakuuta 2019 2 3:14 MelbourneTappio 9–2 Blagoy IvanovPäätös (yksimielinen)UFC 2389. kesäkuuta 2019 3 5:00 ChicagoTappio 9–1 Junior dos SantosTekninen tyrmäys (lyönnit)UFC Fight Night: dos Santos vs. Tuivasa2. joulukuuta 2018 2 2:30 AdelaideVoitto 9–0 Andrei ArlouskiPäätös (yksimielinen)UFC 22510. kesäkuuta 2018 3 5:00 ChicagoVoitto 8–0 Cyril AskerTekninen tyrmäys (lyönnit ja kyynärpäät)UFC 22111. helmikuuta 2018 1 2:18 PerthVoitto 7–0 Rashad CoulterTyrmäys (hyppypolvi)UFC Fight Night: Werdum vs. Tybura19. marraskuuta 2017 1 4:35 SydneyUFC-debyytti. Bonuspalkkio
https://www.tapology.com/fightcenter/fighters/120884-tai-tuivasa-bam-bam

Videopeleissä
Tuivasa on pelattavana hahmona vapaaottelupeleissä EA Sports UFC 3 (2018) ja EA Sports UFC 4 (2020).UFC 3 Men's Heavyweight Fighter Roster and Rating ea.com Viitattu 6.12.2020 EA SPORTS UFC 4 Roster - All Fighters in UFC 4 gamesatlas.com 23.7.2020 Viitattu 6.12.2020 

Lähteet

Luokka:Australialaiset vapaaottelijat
Luokka:Australialaiset nyrkkeilijät
Luokka:Potkunyrkkeilijät
Luokka:Vuonna 1993 syntyneet
Luokka:Elävät henkilöt